****

**Проект**

**за бюджет на**

**община Криводол за**

**2022 г.**

Предложения проект за бюджет за 2022 г., на община Криводол е разработен в съответствие с изискванията на :

* Закон за публичните финанси
* Закон за държавния бюджет на Република България за 2022 г.,обн. ДВ бр.18/04.03.2022 г.
* РМС № 50/03.02.2022г., за приемане на стандарти за делегираните от държавата дейности с натурални и стойностни показатели през 2022 г.
* Бюджетен календар на община Криводол
* Наредба за условията и реда на съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Криводол
* Решения на Общински съвет Криводол

Собствените приходи в проекта на бюджет за 2022 г., са определени на базата на постигнатите през последните години резултати и тенденциите в тяхното развитие. Община Криводол ще продължи да предоставя публични услуги при повишаване на качеството им. За финансиране на капиталовата програма се разчита освен на собствени приходи и на добро усвояване на средствата по оперативните програми на ЕС.

**ПРОЕКТ НА БЮДЖЕТ – 2022 г.**

Приходи за делегираните от държавата дейности **6 304 747 лв.**

в т.ч.:

Обща субсидия за ДДД 5 822 199 лв.

Преходен остатък от 2021 г. 619 698 лв.

В т.ч. § 88 03 средства на разпореждане предоставени от/за извънбюджетни сметки - 137 150 лв.

Местни приходи в т.ч.: **5 335 631 лв.**

Преходен остатък от 2021 г. 2 531 276 лв.

Общо приходи :  **11 640 378 лв.**

**Взаимоотношения на Община Криводол с централния бюджет за 2022г., сравнени с 2021 г. в лева**

|  |  |  |  |  |
| --- | --- | --- | --- | --- |
| ***Наименование на взаимоотношенията с централния бюджет/ЦБ/*** | ***Параграф*** | ***ЗДБРБ 2021г.*** | ***ЗДБРБ 2022г.*** | ***Увеличение***  ***%*** |
| 1 | 2 | 3 | 4 | 5 |
| А/ Обща субсидия и други трансфери за държавни дейности от ЦБ | **§ 31-11** | **5 139 356** | **5 822 199** | 13,2% |
| Б/ Трансфери за местни дейности от ЦБ в т.ч. | **§ 31-12** | **1 662 100** | **1 937 000** | 17% |
| -обща изравнителна субсидия |  | 1 037 300 | 1 150 700 | 11% |
| -трансфер за зимно поддържане и снегопочистване на общински пътища |  | 66 300 | 66 200 | 0% |
| - Целеви трансфери от ЦБ за капиталови разходи | **§ 31-13** | 558 500 | 720 100 | 29% |
| **ВСИЧКО ВЗАИМООТНОШЕНИЯ С ЦБ /А+Б/** |  | **6 801 456** | **7 759 199** | 14% |

За 2022 г., са увеличени стандартите за издръжка във функциите Общи държавни служби, Отбрана и сигурност,Образование, Здравеопазване и Култура . Трансферът за зимно поддържане и снегопочистване е намален със 100 лв.Изравнителната субсидия е завишена със 113 400 лв. Трансферът за капиталови разходи е завишен със 161 600 лв.

***ПЛАН НА ПРИХОДИТЕ В ПРОЕКТА ЗА БЮДЖЕТ ЗА 2022Г.***

**ДАНЪЧНИ ПРИХОДИ В ПРОЕКТ ЗА БЮДЖЕТ 2022 ГОД.**

|  |  |
| --- | --- |
| **ИМУЩЕСТВЕНИ И ДРУГИ ДАНЪЦИ** | **ПРОЕКТ 2022 Г.** |
| **Патентен данък** | **6000** |
| **Имуществени данъци в т.ч.:** | **530 000** |
| * Данък върху недвижими имоти | 120 000 |
| * Данък върху превозните средства | 200 000 |
| * Данък при придобиване на имущество | 210 000 |
| **Други данъци** | **100** |
| **Всичко:** | **536 100** |

**НЕДАНЪЧНИ ПРИХОДИ В ПРОЕКТ ЗА БЮДЖЕТ 2021 ГОД.**

|  |  |
| --- | --- |
| **НЕДАНЪЧНИ ПРИХОДИ** | **Проект 2022 г.** |
| **Приходи и доходи от собственост, в т.ч.** | **157 932** |
| * приходи от наеми на имущество | 39 647 |
| * приходи от наеми на земя | 117 985 |
| * от лихви по текущи банкови сметки | 300 |
| **Общински такси, в т.ч.:** | **614 600** |
| за ползване на детски градини  за ползване на детски ясли  за ползване на домашен патронаж  за ползване на пазари  за битови отпадъци  за технически услуги  за административни услуги  такса за кучета  други общински такси | 27 000  2 500  150 000  1 000  300 000  35 000  60 000  100  39 000 |
| Глоби, санкции | **2 000** |
| Наказ.лихви за данъци,мита и такси | **30 000** |
| Други неданъчни приходи | **4 669** |
| Приходи от продажби | **1 234 980** |
| Приходи от концесии | **3 200** |
| Взаимоотношения с ЦБ в т.ч. | **1 937 000** |
| * Обща изравнителна субсидия | 1 037 300 |
| * Зимно поддържане | 66 200 |
| * Целева субсидия за КР | 720 100 |
| Трансфери между бюджети   * Отчисления по Закона за управление на отпадъците | * **176 126** |
| Временни безлихвени заеми   * Безлихвен заем от ЦБ | * **1 180 000** |
| Финансиране на бюджетното салдо   * за погасяване на главница по дългосрочен заем от банки в страната * преходен остатък | * **360 000**   **2 531 276** |

***ПЛАН НА РАЗХОДИТЕ – 2022 Г.***

* При подготовката на разходната част на проекта на бюджета за 2022 година са спазени изискванията на Закона за публичните финанси и нормативните документи за съставяне, приемане и изпълнение на общинските бюджети, решения на МС за приемане на стандартите за делегираните от държавата дейности с натурални и стойностни показатели за 2022 г., РМС № 50/03.02.2022г., Закон за държавния бюджет на Република България за 2022 г.,обн. ДВ бр.18/04.03.2022 г.

Отчетен е и ръстът на МРЗ считано от 01.04.2022 г. на 710 лева.

Разходи за делегирани от държавата дейности 6 304 747 лв.

* Разходи за местни дейности 5 132 818 лв.
* Дофинансиране 202 813 лв.

**ОБЩО РАЗХОДИ: 11 640 378 лв.**

**Справка за разходите в бюджета на Община Криводол по видове функции**

|  |  |  |  |  |
| --- | --- | --- | --- | --- |
| **Функции** | **Начален бюджет 2022г. с преходен остатък и КР** | | | |
| **общо** | **държавни** | **местни** | **доф-не** |
| Функция I „Общи държавни служби“ | 1 963 699 | 959 100 | 910 709 | 93 890 |
| Функция II“Отбрана и сигурност“ | 158 325 | 122 325 | 36 000 |  |
| Функция III „Образование“ | 4 881 478 | 4 628 632 | 143 923 | 108 923 |
| Функция IV „Здравеопазване“ | 125 607 | 125 607 |  |  |
| Функция V „Социално, осигуряване,подпомагане и грижи“ | 700 797 | 221 613 | 479 184 |  |
| Функция VI „Жил.строителство,БКС и опазване на ок.среда“ | 3 230 754 |  | 3 230 754 |  |
| Функция VII „Почивно дело,култура,релегиозни дейности“ | 329 480 | 247 470 | 82 010 |  |
| Функция VIII „Икономически дейности и услуги“ | 223 686 |  | 223 686 |  |
| Функция IX Други | 26 552 |  | 26 552 |  |
| **Общ бюджет** | **11 640 378** | **6 304 747** | **5 132 818** | **202 813** |

**Функция I „Общи държавни служби“**

След приемане на ЗДБРБ за 2022 г.,първостепенния разпоредител с бюджетни кредити, разпределя средствата , получени по единни разходни стандарти, между училищата, детските градини и обслужващите звена въз основа на формули за всяка отделна дейност.

При изчисляване на средствата за финансиране на делегираните от държавата дейности са спазени утвърдените стойностни показатели съгласно ЗДБРБ за 2022 г. и РМС 50/03.02.2022 г. В общинска администрация са взети предвид броя на населението по постоянен адрес и броя на кметовете на населени места.

В държавното финансиране са разчетени средства за:

* Фонд работна заплата и осигурителни вноски за 7 щатни бройки кметове на община и кметства и 8 щатни бройки кметски наместници – 318 700 лв.
* Фонд работна заплата и осигурителни вноски за 36 щатни бройки служители в общинска администрация – 640 400 лв.

В общинското финансиране са разчетени средства за:

* Веществена издръжка на общинска администрация и кметства
* За общински съвет – фонд работна заплата, разходи за ДОО, възнаграждения общински съветници и веществена издръжка.
* Капиталови разходи
* Дофинансиране на фонд работна заплата, осигурителни вноски и обещетения на 9 бр.служители общинска администрация.

**Функция II „Отбрана и сигурност“**

Във функция „Отбрана и сигурност“ стандартите са определени по видове разходи – отбрана, вътрешен ред и сигурност и защита на населението, управление и дейности при стихийни бедствия и аварии.

Държавното финансиране осигурява средства за:

* Заплати и осигурителни вноски на щатен персонал – 7 бр.денонощни дежурни и изпълнители по поддръжка и по охрана на пунктове за управление
* Възнаграждения, осигурителни вноски и издръжка на 3 бр. обществени възпитатели и на членовете на Местната комисия за борба с противообществените прояви на малолетни и непълнолетни (МКБППМН).

Общинското финансиране осигурява средства за:

* Функция „ Отбрана и сигурност“,дейност 283“Превантивна дейност за намаляване на вредните последствия от БАК“

**Функция III „Образование“**

Във функция „Образование“ годишния размер на стандартите е завишен спрямо тези от 2021 година. Разчетени средства съгл.ЗДБР за 2022 год. в размер на 4 186 170 лева.

Предоставените от държавата средства за тази функция осигуряват:

* Възнаграждения, осигурителни вноски, средства за безопасни и здравословни условия на труд на персонала в целодневните детски градини и част от издръжката на децата в подготвителните групи.
* Възнаграждения, осигурителни вноски и издръжка в общообразователните училища.
* Осигурени са целево – средства за стипендии, за осигуряване на целодневна организация на учебния ден за ученици от I до VII клас, добавка за подпомагане на храненето на децата от подготвителните групи и учениците от I до IV клас, добавка за подобряване на материалната база на училищата, средства за защитени училища, добавка за създаване на условия за приобщаващо образование, добавка за самостоятелна форма на обучение,норматив за подпомагане на заплащането на такси по чл.283,ал.9 от ЗПУО.
* Дейност 389 „ Други дейности по образованието“ разчетени 3 503 лева, формиран преходен остатък от дейността от 2021 година.

Общинското финансиране в тази функция е насочено за:

* Издръжка на детските градини и подготвителни групи към ДГ
* Дофинансиране

**Функция IV „Здравеопазване“**

Единният стандарт за финансиране на дейностите „ Детски ясли, детски кухни и яслени групи в ОДЗ“ и „Здравен кабинет в детски градини и училища“ осигурява средства за заплати, осигурителни вноски и издръжка, средства за безопасни и здравословни условия на труд на персонала в детските ясли и здравните кабинети, за медицинско обслужване в здравен кабинет на деца от целодневните детски градини, деца от подготвителни групи в училище и ученици в дневна форма на обучение от училищата от общината.

Разчетени са средства за 2 бр. здравни медиатори /заплати, осигурителни вноски, материали/.

**Функция V „Социално осигуряване, подпомагане и грижи“**

Разчетени средства за услугата „Асистентска подкрепа“ в размер на 205 170 лева. За 2022 година натуралния показател за Община Криводол е 38 потребителя, а общият размер на средствата съгл.ЗДБР за 2022 год. е 181 527 лв., и 23 643 лева формиран преходен остатък от дейността от 2021 год.

Елементите на разходите, които формират размера на стандарта за делегираната от държавата дейност за социалната услуга асистентска подкрепа по чл.15 т.10 от Закона за социалните услуги са:

* разходи за възнаграждения на асистентите и дължимите осигурителни вноски за сметка на работодателя;
* разходи за насочване от общината за ползване на услугата и за изготвяне на индивидуална оценка на потребностите и индивидуален план за подкрепа;
* режийни разходи за организиране на предоставянето на услугата от общината;
* разходи за транспорт на асистентите, пряко свързани с предоставянето на услугата;
* разходи за обучения и супервизия на асистентите.

В дейност 532 „ Програми за временна заетост“ – разчетени 11716 лева, преходен остатък за възнаграждения и осигурителни вноски.

В тази функция за 2022 година са включени и следните дейности на общинско финансиране:

* Дейност 524 „Домашен социален патронаж“ за възнаграждения,осигурителни вноски и веществена издръжка на „ОПСКД Домашен социален патронаж“, за 15 щатни бройки.
* Дейност 525“Клубове на пенсионера, инвалида и др.“, за веществена издръжка на пенсионерските клубове в общината.
* Дейност 532“Програми за временна заетост“,предвидени средства за материали.

**Функция VI „Жилищно строителство, БКС и опазване на околната среда“**

Разходите в тази функция се финансират изцяло от общински приходи и покриват широк спектър от дейности в комуналната сфера, благоустрояването и опазването на околната среда. Тази функция обхваща следните дейности:

* Дейност 604“Осветление на улици и площади“,с планирани 173 070 лв.,за подмяна на консумативи за осветителни тела, както и разходи за ел.енергия на уличното осветление, фонд работна заплата и осигурителни вноски за 2 бр.персонал.
* Дейност 606“Ремонт и поддържане на уличната мрежа“, с планирани 2 768 346 лв., капиталови разходи за основен ремонт на улична мрежа.
* Дейност 622“Озеленяване“ е свързана с озеленяването на паркове,градинки където са планирани 1 000 лв.
* Дейност 623“Чистота“ планирани 59 500 лв./58 500 лв. КР преходен остатък от 2020 г./.
* Дейност 627 „Управление на дейностите по отпадъците“ планирани 404 964 лв.съгласно утвърдената за 2022г., план – сметка по чл.66, ал.1 от ЗМДТ.

**Функция VII „Почивно дело, култура и религиозни дейности“**

За 2022 година за функция VII Почивно дело, култура, религиозни дейности са планирани средства за следните дейности:

* Дейност 714“Спортни бази за спорт за всички“ – местна дейност с планирани 73 305 лв., за възнаграждения и осигурителни вноски на 2 бр.персонал за веществена издръжка и за субсидии на спортните клубове са планирани 30 000лв./ АСК“ Старт –М-Криводол“-5 000лв.,ФК Ботев Криводол –мъже 10 000 лв.,ФК Ботев Криводол-юноши 15 000 лв./
* Дейност 738 „Читалища“ – делегирана от държавата дейност с планирани 247 470 лв., за възнаграждения, осигурителни вноски и издръжка на 20 щатни бройки.
* Дейност 745“Обредни домове и зали“ – местна дейност, с планирани 1 000 лв., за погребения на социално слаби, без близки и роднини жители на общината.

**Функция VIII „Икономически дейности и услуги“**

В тази функция за 2022 година са включени и следните дейности на общинско финансиране:

* Дейност 832 „ Служби и дейности по поддържане, ремонт и изграждане на пътища“ с планирани 220 186 лв./ преходен остатък 153 986 лв. и 66 200 лева по ЗДБРБ за 2022 г. трансфер за зимно поддържане и снегопочистване/. От преходния остатък от дейността са предвидени 120 000 лева КР за закупуване на 2 бр.камиони за снегопочистване.
* Дейност 878 „ Приюти за безстопанствени животни“ – разчетени 3500 лева за намаляване популация на бездомните кучета.

**Функция IX „Разходи некласифицирани в други функции“**

* Дейност 910“ Разходи за лихви“, разчетени 26 552 лева разходи за погасяване на лихви по заем към Общинска Банка.

**ПРОГРАМА**

**ЗА КАПИТАЛОВИТЕ РАЗХОДИ НА ОБЩИНА КРИВОДОЛ ЗА 2022 Г.**

Предвидени са инвестиционни разходи в размер на **3 066 310 лв.,**

по източници на финансиране както следва:

**Целева субсидия за КР 2022 г.** **720 100 лв.**

* ОР тротоари ул.“Райко Даскалов“гр.Криводол 130 000 лв.
* ОР ул.“Гаврил Генов“ гр.Криводол 260 100 лв.
* ОР ул.Александър Стамболийски“ с.Ракево

от т.170 до т.174 180 000 лв.

- ОР о ул.“Ленин“ с.Главаци от т.35А до т.39 70 000 лв.

- ОР ул.“Стоян Якимов“ с.Главаци от т.39 до т.41 80 000 лв.

**Преходен остатък от целева субсидия от 2021 г**.  **558 500 лв**

* ОР ул.“Мусала“ гр.Криводол 21 000 лв.
* ОР ул.“Рила“ гр.Криводол 69 500 лв.
* ОР ул.“Васил Коларов“ с. Фурен 32 000 лв.
* ОР ул.“Георги Димитров“ с.Краводер 155 000 лв.
* ОР на част от ул.“Георги Димитров“ с. Лесура 111 000 лв.
* ОР на част от ул.“Волга“ с.Лесура 50 000 лв.
* ОР на част от ул.“Васил Коларов“ с. Градешница 60 000 лв.
* ОР на ул.“Искър“ с.Градешница 60 000 лв.

**Собствени приходи**  **764 710 лв.**

* Придобиване на специализирана машина багер 33 000 лв.
* Придобиване на индустриална машина мини челен

Товарач BOBCAT 25 500 лв.

* ОР ул.“Александър Стамболийски“ гр.Криводол 89 746 лв.
* ОР на съществуващо кръстовище при ул.Освобождение

и ул.Комсомолска гр.Криводол 38 332 лв.

* ОР на ул.Хаджи Димитър гр.Криводол 80 011 лв.
* ОР на ул.Юрий Гагарин с.Галатин 153 972 лв.
* ОР на ул.Байкал с. Галатин 61 781 лв.
* ОР на ул.Замфир Попов гр.Криводол 65 904 лв.
* ОР „Сграда читалище с.Градешница“ 10 705 лв.
* Ремонт за подобряване на енергийната ефективност

на административната сграда на Общинска администрация

гр.Криводол 81 159 лв.

* Изготвяне „Общ устройствен план на Община Криводол“ 27 600 лв.
* Камион за снегопочистване 58 000 лв.
* Камион за снегопочистване 62 000 лв.

**Целеви трансфер по ПМС №360/10.12.2020 г. 1 000 000 лв**.

* Ремонт и реконструкция на общински пътища

и площади в Община Криводол 1 000 000 лв.

* .

По проекта на бюджет за 2022 г., са разчетени средствата, съгласно ЗДБРБ за:

* Разходи за представителни цели на Общината
* СБКО в размер на 3%
* Помощи по решение на Общинския съвет
* Членски внос за участие в нетърговски организации и дейности
* Субсидии за организации с нестопанска цел

За да се изпълни приходната част на бюджета за 2022 година, е необходимо своевременно събиране на текущите и просрочените общински вземания от данъци, такси, наеми и др. Така планираните разходи задоволяват основните потребности на разпоредителите с бюджетни кредити и от ръководителите на бюджетните звена се изисква да прилагат стегната финансова политика на разходване на бюджетните средствата.

Окончателния вариант за бюджет 2022 година, ще бъде съобразен със ЗДБРБ и указанията на министерството на финансите за съставянето му. За обсъждане в Общинския съвет ще бъдат включени всички решения, становища, мнения и предложения, постъпили, след обсъждането на проекта за бюджет. С помощта на Общинския съвет и ръководителите на бюджетните звена в Общината, общинска администрация ще положи максимални усилия за законосъобразно и целесъобразно разходване на бюджетните средства.

**Всички мнения и предложения за проектобюджет 2022 г., могат да се изпращат на електронната поща на Общината :** [**krivodol@mbox.is-bg.net**](mailto:krivodol@mbox.is-bg.net) **както и в деловодството на Общината.**